钦定古今图书集成/明伦汇编/闺媛典/第096卷 > 皇清二 > 褚懋淇妻任氏
## 钦定古今图书集成/明伦汇编/闺媛典/第096卷 > 皇清二 > 褚懋淇妻任氏

按《兖州府志》：“任氏，峄县褚懋淇妻。年十八，归淇。淇遘危疾，易箦，氏许以死。至暮，登楼易衣，拜辞其舅，自缢柩前死。寻忽甦，次夜三鼓再投缳，复不死。遂剪发以抚孤女。无何，女以痘殇，又自经楼梯之下索绝。翌日往淇坟酹酒祝奠，抵家仍自缢死。事闻旌表。”